Imperijalni sistem mjera

**Imperijalni sistem mjera** je sistem mjera koji je određen prvi put 1824. godine britanskom uredbom o težinama i mjerama. 
Unapređivan je sve do 1959. godine a uveden je u uporabu u Ujedinjenom kraljevstvu i kolonijama, uključujući i Britansku zajednicu naroda. Sistem još ponegdje postoji (npr. Burma (ili Mjanma) i Liberija), iako je velikom većinom zamijenjen metričkim sistemom jedinica.

## Mjere za duljinu

1. srpnja 1959. nakon dogovora postignutog godinu dana ranije Britanski i Američki yard su istoznačno određeni na 0,9144 m ili na *međunarodni jard*. Prije tog nadnevka, najpreciznija usporedba imperijalnog jarda i metra je iznosila 0,914398416 m.

Do definiranja morske milje na 1852m 1970. godine, Britanska nautička milja je imala 6080 stopa. Nije se dijelila na manje veličine, a dobila se iz opsega Zemlje.

## Mjere za površinu

## Mjere za obujam
1824. godine Britanija je usvojila približnu vrijednost galona pive za vrijednost imperijalnog galona. Dobiven je kao obujam 10 funti destilirane vode pri tlaku od 30 palaca stupca žive pri temperaturi od 62&nbsp;°F.

1985. godine imperijalni galon je određen kao točno 4,54609 litara (otprilike 277,4 četvorna palca).

Za usporedbu s američkim galonom vidi članak Američki sistem mjera.

## Mjere za masu
U Ujedinjenom Kraljevstvu postojale su tri različita sistema masenih mjera tijekom 19. i 20. stoljeća. Za plemenite kovine se upotrebljavao troy sistem, avoirdupois sistem za skoro sva ostala mjerenja, osim u ljekarništvu, gdje su upotrebljavane ljekarničke mjere. 1824. godine troy funta postaje glavna mjera pri mjerenju mase.
To se mjenja 1879. godine kada avoirdupois funta postaje službena.

Imperijalna tona ili "long tona" ima 2240 funta (~1016&nbsp;kg), i vrlo je blizu metričkoj toni (1000&nbsp;kg), za razliku od američke tone ili "short tone" od 2000 funta (907,18474&nbsp;kg). Obje su definirane da imaju 20 stodjelova.

## Tlak i temperatura

**[[Fahrenheitov stupanj|Fahrenheit]]** je temperaturna ljestvica koja je dobila ime po njemačkom (ili nizozemskom) fizičaru Danielu Gabrielu Fahrenheitu (1686.–1736.), koji ju je predstavio 1724.

Kod ove ljestvice voda se ledi na 32 stupnja Fahrenheita (°F), a vri na 212&nbsp;°F, gdje je temperaturni razmak ledišta i vrelišta podjeljen na 180 djelova (stupnjeva). Kako Celzijeva ljestvica ima na istom području 100 podjela, očigledno je da je njihov odnos 5:9. -40&nbsp;°F ili °C je temperatura na kojoj obje ljestvice imaju istu vrijednost.

Apsolutna nula Fahrenheita je na −459.67&nbsp;°F, a to je početna točka ili 0 ° **[[Rankine]]-a**. Kod Rankine-ove ljestvice, 0 °R odgovara 0 °K, a razmak između stupnjeva je jednak razmaku Fahrenheita. Obje ove skale su bile u uporabi u britanskom području utjecaja, a danas su ostale samo ponegdje, s izuzetkom SAD-a.

Isti slučaj je i s mjerama za tlak. Mjera za tlak je izvedenica iz mjera za površinu i masu i ima oznaku psi. Kao i jedinice za temperaturu, i ova jedinica se zamjenjuje SI sistemom, osim u SAD-u.

## Upotreba Imperijalnog sistema
Sistem se danas sve manje upotrebljava i zamjenjuje se SI sistemom. I u samoj Velikoj Britaniji uvode se metričke mjere, iako je to proces koji traje. Slična stvar je i u Kanadi, ta drugim zemljama koje su prije upotrebljavale imperijalni sistem.

Kako se stanovništvo tih zemalja naviklo na imperijalni sistem, proces prelaska ima i svoje smiješne strane, npr. u UK se gorivo prodava u litrama, a svi vozači potrošnju vozila izražavaju u miljama po galonu, iako većina od njih i ne zna koji je odnos litre i galona.